विद्युत विस्थापन क्षेत्र
भौतिकी में विद्युत विस्थापन क्षेत्र (electric displacement field अथवा D) अथवा विद्युत प्रेरण (electric induction) सदिश क्षेत्र है जो मैक्सवेल समीकरणों में प्रकट होता है। यह पदार्थों के अन्दर मुक्त व बद्ध आवेश पर निर्भर करता है। परावैद्युत पदार्थों में विस्थापन धारा से सम्बंधित अवधारणाओं में विस्थापन को सामान्यतः "D" से निरुपित किया जाता है। मुक्त आकाश में विद्युत विस्थापन क्षेत्र फ्लक्स घनत्व के तुल्य होता है जिससे गाउस के नियम की अवधारणा उत्पन्न होती है। अन्तरराष्ट्रीय मात्रक प्रणाली में इसका मात्रक कुलाम प्रति वर्ग मीटर (C⋅m−2) है।